། ཆགས་པ་ཟད་པའི་དོན་དེ་རྒྱུར་ཉིན་མཚན་དུ་བུད་མེད་ལ་རོལ་བར་གསུངས་པ་ནི་མ་ཡིན་ནོ། །དེི་བཞིན་དུ་ཆང་གི་བཏུང་བ་ནི་ཅུང་ཟད་ལ་ཁ་ཚིམ་པར་བྱེད་པ་སྟེ་བུ་རམ་ལ་སོགས་པ་བཞིན་དུ་ནི་མ་ཡིན་
ཏེ། མྱོས་བྱེད་ནི་རྣལ་འབྱོར་གྱི་དབང་པོ་རྣམས་ལ་ཐར་པ་སྟེར་བར་བྱེད་པར་མི་འགྱུར་རོ། །དེ་བཞིན་དུ་ཁ་ཟས་བྱེད་པ་ནི། འདིར་ཁ་ཟས་ཐམས་ཅད་བདེ་བའི་དོན་དེ་གང་ཅུང་ཟད་ཁ་ཟ་བྱེད་པ་པོ་དེ་ཐམས་ཅད་ཤིན་ཏུ་ཆུང་བ་བདེ་རྔ
བར་འགྱུར་ཏེ། དེའི་ཕྱིར་ཉིན་ཞག་སོ་སོའི་དུས་སུ་མ་ཞུ་བའི་རྒྱུར་མི་བྱའོ། །ཞེས་པ་ནི་ཁ་ཟས་ཀྱི་ངེས་པའོ། །ཞེས་གསུངས་ཤིང༌། དཔལ་གསང་བ་འདུས་པའི་རྒྱུད་ལས། ཤ་རྣམས་ཐམས་ཅད་མེད་ན་ཡང་། །ཐམས་ཅད་
བསམ་པ་རྣམ་པར་བརྟག །རྡོ་རྗེའི་སྦྱོར་བས་ཟོས་པ་ཡིས། །སངས་རྒྱས་ཐམས་ཅད་བྱིན་གྱིས་རློབས། །ཞེས་དང༌། སམྦུ་ཊ་ལས། ཤ་གང་ཡང་མེད་ན་རྣམ་པར་རྟོག་པ་ཤའི་རང་བཞིན་དུ་བྱས་ལ། འཇིག་རྟེན་པས་གང་
བརྒྱ་ ང་བདུན་

འཇིགས་བྱེད་ཆོས་སྐོར་
བཟའ་བར་བྱའོ། །ཞེས་གསུངས་པའི་ཕྱིར་རོ། །དེ་ནས་ཐར་པ་དོན་དུ་གཉེར་བ་རྣམས་ཀྱིས་ཕྱི་རོལ་པའི་མཆོད་སྦྱིན་དང་ཚུལ་མཚུངས་པར་ཤ་ཆང་ཁོ་ན་ལོངས་སྤྱོད་པའི་འཇིག་རྟེན་པ་རྣམས་ཀྱི་དགའ་སྟོན་ལ་ཚོགས་ཀྱི་འཁོར་
ལོའི་མིང་བཏགས་ནས། འདུལ་བ་ནས་ལེགས་པར་བཅས་པ་རྣམས་ཁྱད་དུ་བསད་ནས་འོ་ཅག་གསང་སྔགས་ཀྱི་སྒོར་ཞུགས་པ་ཡིན་པས། ཞེས་ཟེར་ཞིང་བག་མེད་དུ་ལོངས་སྤྱོད་པར་མི་བྱ་སྟེ། སློབ་དཔོན་དྷ་རི་ཀ་པས་དབང་གི་
རབ་བྱེད་ཀྱི་འགྲེལ་པར། རྒྱལ་པོ་ཟླ་བ་བཟང་པོའི་ལུང་དྲངས་པར། མཆོག་གི་གསང་ཆེན་འདིར་ཞུགས་ནས། །རྣལ་འབྱོར་སྤྱོད་པ་ཡིན་ཟེར་ཞིང་། །བྱ་བ་མིན་པ་ཀུན་ལ་འཇུག །ཅེས་སོགས་མང་དུ་གསུངས་པའི་རྗེས་
སུ། ལེགས་པར་གསུངས་པའི་འདུལ་བ་ལ། །རབ་ཏུ་མི་གནས་སྲུང་མི་བྱེད། །སངས་རྒྱས་རྒྱལ་མཚན་སུན་འབྱིན་ཞིང༌། །ཕས་ཕམ་ལ་སོགས་རབ་ཏུ་བྱེད། །གང་གིས་བཏུང་བའི་ཆོག་མི་ཤེས། །ས་ལི་ལ་སོགས་གཙོ་སྦྱོར་
བའི། །མྱོས་པའི་བཏུང་བ་འཐུང་བྱེད་ཅིང༌། །དེ་ཡིས་ཕུང་ཁྲོལ་རབ་ཏུ་བསྐྱེད། །ཅེས་གསུངས་པའི་ཕྱིར་རོ། །འོ་ན་སྔགས་པ་ལས་དང་པོ་པས་ཤ་ཆང་ལ་གཏན་ནས་ལོངས་སྤྱོད་དུ་མི་རུང་ན། དེའི་བཟའ་བའི་དམ་ཚིག་ཇི་ལྟར
ཡིན་ཞེ་ན། དེ་ནི་ཚུལ་བཞིན་དུ་བསྒྲུབས་པའི་བདུད་རྩི་རིལ་བུ་བསྟེན་པས་དོན་འགྲུབ་པ་ཡིན་ཏེ། དུས་ཀྱི་འཁོར་ལོའི་འགྲེལ་བ་ལས། རྣམ་པར་སྣང་མཛད་ལ་སོགས་པ་ལྔའི་རིལ་བུ་ཉུངས་ཀར་གྱི་ཚད་ཙམ་ཉི་མ་སོ་སོར་དམ་
750

مر
།ཚིག་བསྟེན་པའི་ཆེད་དུའོ། །ཞེས་གསུངས་པའི་ཕྱིར་དང༌། གཞན་ཁ་ཟས་ལ། ཤ་ལྔ་དང་བདུད་རྩི་ལྔར་བྱིན་གྱིས་རླབས་པའི་སྦྱོར་བ་བྱས་ནས་ཟོས་པས་ཀྱང་དོན་འགྲུབ་པར་བཤད་པའི་ཕྱིར་རོ། །
གསུམ་པ་དེ་ཇི་ལྟར་བཟའ་བའི་རྣལ་འབྱོར་ནི། རང་ཉིད་ཡི་དམ་དུ་གསལ་བར་དམིགས་པའི་ངང་ནས་བཟའ་བཏུང་བདུད་རྩི་ལྔར་བྱིན་གྱིས་བརླབས་ལ། རང་གི་སྙིང་ཁར་བླ་མ་དང་ཡི་དམ་ཐ་མི་དད་པའི་བདག་ཉིད་བཅོམ་ལྡན་
༜འདས་རྡོ་རྗེ་འཇིགས་བྱེད་ཀྱི་ལྷ་ཚོགས། ལྟེ་བར་ཆོས་སྐྱོང་བའི་སྲུང་མ་རྣམས་བསམ་ལ། དེ་ནས་ལག་པ་གཡས་པ་བླུག་གཟར། གཡོན་པ་དགང་གཟར། ཁ་ཧཱྃ་ཁུང་བཟའ་བཏུང་རྣམས་བསྲེག་རྫས་སུ་བསམ་ལ་བཟའོ། །
གསུམ་པ་དེ་ལྟར་ཟོས་པའི་ཕན་ཡོན་ནི། དཔལ་གསང་བ་འདུས་པའི་བཤད་རྒྱུད་ལྷ་མོ་བཞིས་ཞུས་པ་ལས། _དེ་ལྟར་སྦྱིན་སྲེག་བདག་བཤད་པ། །ཉིན་དང་མཚན་དུ་བྱ་བ་སྟེ། །རྟག་པར་རྒྱུན་དུ་ཟས་ཟོས་ན། །ཚེ་འདི་ཁོ་ནར་
འགྲུབ་པར་འགྱུར། །རྒས་པ་མེད་ཅིང་ནད་ཀྱང་མེད། །ཤི་བའང་མེད་ཅིང་འབྲས་རྣམས་མེད། །དེ་བཞིན་གློ་བུར་འཆི་བའང་མེད། །འཚེ་བ་ཐམས་ཅད་ཟད་འགྱུར་ཞིང༌། །རྨི་ལམ་ངན་པའང་ཞི་བར་འགྱུར། །བཟང་པོ་བསྐལ་
པར་གསོན་པ་སྟེ། །སེམས་ཅད་ཐམས་ཅད་དགའ་བར་སྨྲས། །མཐོང་བ་ཙམ་གྱིས་སྐུལ་བྱེད་དོ། །ཞེས་དང་། གདན་གཞི་ལས། གང་ཞིག་ཅུང་ཟད་བཟའ་བཏུང་རྣམས། །བསྔོ་བ་བྱས་ནས་བཟའ་བར་བྱ། །འདི་ལྟར་སྦྱོར་
བརྒྱ་ ང་བརྒྱད་
751

7
བའི་རྣལ་འབྱོར་པ། །བུ་ལོན་དུ་ཡང་མི་འགྱུར་རོ། །ཞེས་གསུངས་པས། བཟའ་བཏུང་རྣམས་ཁ་ཟས་ཀྱི་རྣལ་འབྱོར་ལྟར་ཟོས་ན་གཞན་གྱི་དད་ཟས་ལ་སོགས་པ་རྣམས། བུ་ལོན་ལ་སོགས་པར་མི་འགྱུར་བ་ལ་སོགས་ཕན་ཡོན་
གང་གསུངས་པ་རྣམས་ཡིན་ནོ། །ལྔ་པ་རྗེས་ཆགས་ཀྱི་རྣལ་འབྱོར་ནི། རིག་མ་མཚན་ཉིད་དང་ལྡན་པ་འདུས་བྱས་ལ། འདུ་ཤེས་གསུམ་དང་ལྡན་པར་བྱ་བ་ཡིན་ཏེ། འདི་ལ་གསུམ། ལྷའི་འདུ་ཤེས། སྔགས་ཀྱི་འདུ་
ཤེས། ཆོས་ཀྱི་འདུ་ཤེས། དང་པོ་ནི། རང་དང་རིག་མ་གཉིས་ཡི་དམ་ཡབ་ཡུམ་དུ་བསྐྱེད་པ་ཡིན་ལ། གཉིས་པ་ནི་ཡབ་ཀྱི་གསང་བའི་གནས་སྟོང་བར་སྦྱངས་པའི་ངང་ལས་རྡོ་རྗེ་སྔོན་པོ་རྩེ་ལྔ་པ་ལྟེ་བ་ལ་ཧཱུྃ་གིས་མཚན་པར་
བསྐྱེད་ཅིང༌། ཡུམ་གྱི་མཁའ་སྟོང་པར་སྦྱངས་པའི་ངང་ལས་པདྨ་དམར་པོ་འདབ་མ་བརྒྱད་པ་ཟེའུ་འབྲུ་ལ་ཨས་མཚན་པར་བསྐྱེད་དོ། །གསུམ་པ་ནི། བསྐྱེད་པའི་རིམ་པ་ལྟར་ན། བདེ་བ་ཆེན་པོའི་ཡེ་ཤེས་ཀྱིིས་ཡི་དམ་གྱི་ལྷ་་
མཆོད་པར་བསམ་ཞིང་རྫོགས་རིམ་པ་ལྟར་ན་ལྷན་ཅིག་སྐྱེས་པའི་ཡེ་ཤེས་མངོན་དུ་བྱའོ། །ཞེས་པའི་འདུ་ཤེས་བསྐྱེད་པར་བྱའོ། །དེ་ལྟར་འདུ་ཤེས་གསུམ་ལྡན་གྱི་སྒོ་ནས་རྗེས་ཆགས་ཀྱི་རྣལ་འབྱོར་སྤྱོད་པ་ལ་དགོས་པ་གསུམ་
སྟེ། འདོད་པས་ལོག་པར་མི་གཡེམ་པ་དང༌། ལྷ་མཆོད་པར་འགྱུར་བ་དང༌། ལྷན་ཅིག་སྐྱེས་པའི་ཡེ་ཤེས་རྟོགས་པར་འགྱུར་བའོ། །དང་པོ་ནི། དེ་ཉིད་འདུས་པར། འདོད་ཆགས་ལྟ་བུའི་བདེ་བ་མེད། །དེ་བས་རྒྱལ་བ་
འཇིགས་བྱེད་ཆོས་སྐོར་

།རྣམས་ལ་དབུལ། །སེམས་ཅན་དོན་ཕྱིར་གཞན་བུད་མེད། །བསྟེན་པས་བསོད་ནམས་ཐོབ་པར་འགྱུར། །ཞེས་གསུངས་ཏེ། ཆོས་ཀྱི་འདུ་ཤེས་ཀྱི་དགོས་པའོ། །གཉིས་པ་ནི། རྡོ་རྗེ་གུར་
ལས། རང་ཉིད་ཧེ་རུ་ཀར་བྱས་ཤིང་། །རང་གི་བཙུན་མོར་འོ་བྱས་ནས། །ཆགས་ཆེན་གྱིས་ནི་འདོད་སྤྱད་པ། །དེ་ལ་ང་ནི་རྟག་ཏུ་མཉེས། །ཞེས་གསུངས་སོ། །གསུམ་པ་ནི། གྲུབ་ཆེན་ཨིནྡྲ་བྷུ་ཏིས། བདེ་བས་བདེ་བ་ཆེན་
པོ་ཀུན། །སྲིད་པའི་དུ་ཁཿགཅོད་བྱེད་ཅིང༌། །མྱ་ངན་འདས་པའི་གནས་ཐོབ་ཅེས། །བཅོམ་ལྡན་འདས་ཀྱིས་དེ་སྐད་གསུངས། །ཞེས་གསུངས་པ་ལྟར་རྗེས་ཆགས་ཀྱི་རྣལ་འབྱོར་འདི་ནི་རྣལ་འབྱོར་པ་ཁྱིམ་པ་ཁོ་ནའི་དབང་དུ་
གསུངས་ཀྱིས། ཡོངས་རྫོགས་ཀྱི་དགེ་བསྙེན་ཡན་ཆད་ཀྱི་རྡོ་རྗེ་འཛིན་པ་རྣམས་ཀྱིས་དུས་ལ་མ་བབས་ཀྱི་བར་དུ། ལམ་འདི་ཉམས་སུ་བླང་བར་བྱ་བ་མ་ཡིན་ནོ། །དྲུག་པ་ཉལ་བའི་རྣལ་འབྱོར་ནི། རང་གི་སྙིང་ཁའི་ཧཱུྃ་ལས་འོད་
འཕྲོས་ཏེ། སྣོད་བཅུད་ཐམས་ཅད་ལ་ཕོག་པས། དེ་རྣམས་བསྲུང་བའི་འཁོར་ལོ་ལ་བསྡུ། དེ་གཞལ་ཡས་ཁང་ལ་བསྡུ། དེ་བརྟེན་པ་ལྷ་ལ་བསྡུ། སྙིང་ཁའི་ཧཱུྃ་ལ་ཐིམ། ཧཱུྃ་ཡང་ཞབས་ཀྱུ་ལ་ཐིམ། དེ་ཡང་ན་དའི་བར་དུ་ཐིམ་
ཞིང༌། དེ་ཡང་ནམ་མཁའ་ལ་འཇའ་ཡལ་བ་བཞིན་དུ་མི་དམིགས་པའི་ངང་ལ་ཐིམ་པར་བསམ་ནས་དེ་ལ་བློ་གཏད་ནས་ཉལ་ལོ། །བདུན་པ་ལྡང་བའི་རྣལ་འབྱོར་ནི། ནངས་པར་ལྡང་བའི་དུས་སུ་རང་ཉིད་སྐད་ཅིག་གིས་ཡིི་དམ་

འཇིགས་བྱེད་ཆོས་སྐོར་
གྱི་ལྷར་ལྡང་བའོ། །བརྒྱད་པ་ཁྲུས་ཀྱི་རྣལ་འབྱོར་ནི། །བསམ་གཏན་གྱི་གྲོགས་སུ་འགྲོ་ན་བྱ་ཞིང༌། མི་འགྲོ་ན་མི་དགོས་ལ། གང་ལྟར་ཡང་ཁྲུས་ནམ་བྱེད་པའི་ཚེ། དེའི་ཆོ་ག་ནི་གོང་གི་དབང་བསྐུར་བའི ང་བའི་སྐབས་ལྟར་བྱའོ།
འདིར་སྨྲས་པ། དེ་ལྟར་ཁྲོ་དབང་རྡོ་རྗེ་འཇིགས་བྱེད་ཀྱི། །ཟབ་དང་རྒྱ་ཆེའི་སྒྲུབ་ཐབས་རྣམ་བཤད་མཆོག །བདུད་སྡེ་མ་ལུས་འཇོམས་པའི་མེ་འོད་འདི། །བསམ་པ་དག་ཅིང་སྦྱོར་བ་གུས་པས་སྦྱར། །འདི་ལ་ནོངས་གང་བདག་
གཞན་འགྲོ་ཀུན་གྱིས། །བསགས་པའི་སྡིག་དང་ལྷན་ཅིག་འགྱོད་སེམས་ཀྱིས། །བསླུ་མེད་སྐྱབས་ཡུལ་མཆོག་རྣམས་སྤྱན་སྔར་བཤགས། །མི་དགེའི་རྣམ་སྨིན་འབྱུང་བར་མ་གྱུར་ཅིག །འདི་སྦྱར་དགེ་བ་འདིས་མཚོན་དུས་
གསུམ་གྱི། །ལེགས་བྱས་ཐམས་ཅད་མཁའ་མཉམ་སེམས་ཅན་དང་། །ལྷན་ཅིག་འདི་ཕྱིའི་དོན་ཀུན་འགྲུབ་པའི་རྒྱུར། །འཁོར་གསུམ་ཡོངས་དག་ངང་ནས་བསྔོ་བར་བགྱི། །བདག་ཅག་དཔོན་སློབ་གདུལ་བྱ་བཅས་པ་རྣམས། །
དུས་འདིར་ཚེ་རིང་ནད་མེད་བསམ་དོན་འགྲུབ། །བསྟན་པ་ཆེར་རྒྱས་དོན་གཉིས་མཐར་ཕྱིན་ནས། །ཕྱི་མ་ལྷན་ཅྀག་བདེ་བ་ཅན་བགྲོདཤོག །ཞིང་དེར་ས་ལམ་རྟོགས་པ་མཐར་ཕྱིན་ནས། །གང་ལ་གང་འདུལ་སྤྲུལ་པ་སྣ་ཚོགས་
ཀྱིས། །ཇི་སྲིད་འཁོར་བའི་རྒྱ་མཚོ་མ་སྟོང་བར། །དེ་སྲིད་བསྟན་དང་འགྲོ་བའི་དོན་བྱེད་ཤོག །དོན་དམ་ཆོས་ཀུན་སྤྲོས་པའི་མཐའ་བྲལ་ཡང༌། །ཀུན་རྫོབ་ལས་འབྲས་བསླུ་བ་མེད་མཐུ་ཡི། །བདག་གི་ལྷག་བསམ་རྣམ་དག་དོན་
754

བརྒྱ་ དྲུག་ཅུ་ཐམ་པ་
আ །འདི་ཀུན། །བླ་མའི་ཐུགས་རྗེས་འབད་མེད་ལྷུན་གྲུབཤོག །ཅེས་རྡོ་རྗེ་འཇིགས་བྱེད་ཀྱི་སྒྲུབ་པའི་ཐབས་ཀྱི་རྣམ་པར་བཤད་པ་བདུད་སྡེ་མ་ལུས་པ་འཇོམས་པའི་མེ་འོད་ཅེས་བྱ་བ་འདི་ཡང་། འཇམ་
མགོན་གྲུབ་པའི་དབང་ཕྱུག་བསོད་ནམས་དབང་པོའི་ཞལ་སྔ་ནས་དང༌། ཡབ་རྗེ་སྦས་པའི་སངས་རྒྱས་སྔགས་འཆང་གྲགས་པ་བློ་གྲོས། དུས་གསུམ་རྒྱལ་བ་ཀུན་གྱི་སྤྲོ་བསྡུའི་བྱེད་པོ་རྗེ་བཙུན་མུས་པ་ཆེན་པོ་རྡོ་རྗེ་འཆང་སངས་
རྒྱས་རྒྱལ་མཚན། ཉམས་དང་རྟོགས་པའི་མངའ་བདག་རྗེ་དབང་ཕྱུག་རབ་བརྟན། མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་གྲགས་པ། སྤྱན་སྔ་ཆོས་ཀྱི་སྤྱན་ལྡན་ཀུན་དགའ་དོན་འགྲུབ་ལ་སོགས་པ་ཡོངས་འཛིན་ཆོས་
བཞིན་དུ་སྤྱོད་པ་དུ་མའི་ཞབས་རྡུལ་སྤྱི་བོས་ལེན་པ་ས་སྐྱ་པ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་ལུགས་འདིའི་རྒྱུད་
དང༌། རྒྱ་བོད་ཀྱི་གསུང་རབ་ཚད་ལྡན་རྣམས་ལ་ཡུན་རིང་མོ་ནས་འདྲིས་པར་བྱས་ཤིང་༌། ཁྱད་པར་སྙིགས་དུས་ཀྱི་རྒྱལ་བ་གཉིས་པ་རྗེ་བཙུན་ཀུན་དགའ་བཟང་པོས་རྡོ་རྗེ་འཇིགས་བྱེད་ཀྱི་རྣམ་བཤད་རྡོ་རྗེ་མྱུ་གུ་ཞེས་བྱ་བའི་བསྟན་
བཅོས་ཆེན་པོ་ཞིག་མཛད་པ་ལས། དེ་ཉིད་ཀྱི་སྨད་ཀྱི་ཆ་ལ་འཁྲུལ་འཁོར་གྱི་སྒོ་ནས་ལས་ཚོགས་རབ་འབྱམས་སྒྲུབ་པའི་ལག་ལེན་བཀླགས་ཆོག་མའི་ཚུལ་གྱིས་ཤིན་ཏུ་གསལ་བར་གསུངས་པར་བརྟེན། དེ་ཉིད་དབུས་གཙང་གི་
755

སྐྱེ་བོ་རྟོག་སྤྱོད་ཅན་རྣམས་ཀྱིས་མཐོང་ན་ཧ་ཅང་འཕེལ་ཆེས་ཏེ། མན་ངག་ཁྲོམ་ཆོས་སུ་གྱུར་པ་སོགས་རང་གཞན་ཀུན་ལ་མི་ལེགས་པར་དགོངས་ནས། གསུང་རྩོམ་གྲུབ་འཕྲལ་གྱི་རྩོམ་གཞི་ཕྱག་དཔེ་དེ་ཁམས་ཕྱོགས་ཀྱི་གྲྭ་བུ་
སློབ་ཅིག་ལ་གནང་བ་ལས། དེ་རང་གི་ཡུལ་ཕྱོགས་སུ་ཁྱེར་ཏེ། དབུས་གཙང་ན་བཞུགས་པའི་ངོར་ཆེན་རྡོ་རྗེ་འཆང་གི་བཀའ་འབུམ་པོད་བཞི་མ་རྣམས་ཀྱི་ནང་དུ་མ་བཞུགས་པའི་དབང་གིས། འཇིགས་བྱེད་ཀྱི་རྣམ་བཤད་དེ་ལན་
ཅིག་གྲགས་ཆེ་བར་མ་བྱུང་ཡང་།
དུས་ཕྱིས་སྔར་གྱི་ཕྱག་དཔེ་དེ་ཉིད་ཀྱི་མ་ཕྱི་ལས་འཕེལ་བའི་དབུས་གཙང་གི་ལྗོངས་འདིར་ཡང་དཔེ་འགའ་རེ་སླེབས་འདུག་པའི་དཔལ་ས་སྐྱའི་བཞི་ཐོག་བླ་བྲང་གི་དཔེ་ཁང་ན་ཡང་གསུང་རབ་
འདིའི་གླེགས་བམ་ཞིག་འདུག་པ་ལ། ཁོ་བོ་ཅག་གིས་ཡང་ཡང་དུ་ལྟ་ཏོག་དང་ཐོས་བསམ་བགྱིས་པས། མགོ་མཇུག་གི་ཚིག་བཅད་དང༌། ཚིག་ལྷུག་དག་གི་ཚིག་དོན་གྱི་ཆ་རྣམས་དང༌། རྣམ་བཤད་དངོས་ཀྱི་བརྗོད་དོན་ཀུན་
ཀྱང་གཞན་ལས་ཁྱད་པར་དུ་འཕགས་ཚུལ། ཐོག་མཐའ་བར་གསུམ་གྱི་རྩོམ་ཁྱེར་སོགས་གང་ལ་བསམས་ཀྱང༌། རྗེ་རྡོ་རྗེ་འཆང་གི་གསུང་རྩོམ་ཡིན་ངེས་པའི་ངེས་ཤེས་ལྷག་པར་རྙེད་མོད་ཀྱང༌། འོན་ཀྱང་བཀའ་འབུམ་པོད་བཞི་
མའི་ནང་དུ་མི་བཞུགས་པ་ཅི་རང་ཡིན་ནམ་སྙམ་པའི་ཐེ་ཚོམ་དང་བཅས་ཡོད་སྐབས། བདག་གི་བླ་མ་མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་གྲགས་པ་དང་འདི་སྐོར་གྱི་གསུང་གླེང་བྱུང་དུས འཇིགས་བྱེད་ཀྱི་རྣམ་
འཇིགས་བྱེད་ཆོས་སྐོར་

བརྒྱ་ རེ་གཅིག་བྱོན།
W
།བཤད་འདི་རྗེ་རྡོ་རྗེ་འཆང་གི་གསུང་རྩོམ་ཡིན་ངེས་པའི། ལོ་རྒྱུས་གོང་དུ་བཤད་མ་ཐག་པ་དེ་རྣམས་ཀྱི་རྒྱུ་མཚན་རྒྱས་བཤད་དང་བཅས། རྗེ་ངོར་ཆེན་རང་གི་དངོས་སློབ་རྣམས་ཀྱི་གསུང་རྒྱུན་ལས་
བྱུང་བ་རིམ་པར་བརྒྱུད་དེ། རྗེ་རྟ་ར་བ་གྲུབ་མཆོག་བསོད་ནམས་ཆོས་འཕེལ་གྱི་གསུང་ལས་གསན་ཚུལ་བཀའ་སྩལ་པ་ཐོས་པའི་མོད་ལ། བསྟན་བཅོས་ངོ་མཚར་ཅན་དེ་ཉིད་ལ་ཡིད་ཆེས་ཀྱི་དད་པ་ལྷག་པར་སྐྱེས་ཤིང༌། རྒྱལ་
བའི་ལུང་བསྟན་བརྙེས་པའི་སྐྱེས་བུ་མཆོག་གི་གསུང་རབ་ཁྱད་པར་ཅན་འདི་ཉིད་རྣམ་དཔྱོད་བློ་ལྡན་གྱི་སྐྱེ་བོ་རྣམས་ཀྱིས་མཐོང་ཞིང༌། ཐོས་བསམ་གྱི་ཡུལ་དུ་གྱུར་པ་ཞིག་བྱུང་ན། སྤྱི་དང་བྱེ་བྲག་གི་བསྟན་པ་ལ་ཕན་པ་རྒྱ་ཆེན་པོ་
འབྱུང་ངེས་པར་འདུག་སྙམ་པའི་དང་འདོད་ཀྱི་དད་པ་ཆེན་པོས་ཀུན་ནས་བསླང་ཏེ། བསྟན་བཅོས་ཆེན་པོ་དེ་ཉིད་ཀྱི་བར་གྱི་ཆ་ལ་བཞུགས་པའི་རྡོ་རྗེ་འཇིགས་བྱེད་ཀྱི་བསྐྱེད་པའི་རིམ་པའི་རྣམ་པར་བཤད་པའི་ཆ་རྣམས་ལོགས་སུ་
བཀོད་དེ་གསུང་རབ་དེ་ཉིད་ཀྱི་དགོངས་པ་ཇི་ལྟ་བ་བཞིན་བཀོད་པ་ལ། སླར་ཡང་ལེགས་བཤད་ཀྱི་ཆ་དུ་མས་མཛེས་པར་བྱས་ནས། ན་ཚོད་ལྡན་གྱི་ལོ་དབོ་ཟླ་བའི་དཀར་ཕྱོགས་དགའ་བ་གཉིས་པའི་ཚེས་ལ། དཔལ་ས་སྐྱའི་
ཆོས་གྲྭ་ཆེན་པའི་བཞི་ཐོག་བླ་བྲང་གི་འོད་གསལ་སྣང་བར་སྦྱར་བའི་ཡི་གེ་པ་ནི་ས་སྐྱར་སྐྱེས་ཤིང༌། ལུགས་འདིའི་འདུ་བྱེད་ལ་སྦྱངས་པ་ཕུལ་དུ་ཕྱིན་པ་བསམ་འགྲུབ་ལྷས་སྦྱིན་གྱིས་བགྱིས་སོ། །འདིས་ཀྱང་བསྟན་པ་རིན་པོ་ཆེ་
757

འཇིགས་བྱེད་ཆོས་སྐོར་
ལ་མཆོག་ཏུ་ཕན་ཞིང་བདག་ཅག་དཔོན་སློབ་ཀྱི་འདི་ཕྱིའི་དོན་ཐམས་ཅད་བར་ཆད་མེད་པར་ཡིད་བཞིན་དུ་འགྲུབ་པའི་རྒྱུར་གྱུར་ཅིག །སརྦ་མངྒ་ལཾ།།
758